b"\n_START_ARTICLE_\nGolondrina\n_START_SECTION_\nLas Golondrinas a Barcelona\n_START_PARAGRAPH_\nEl transport tur\xc3\xadstic i de passatges en barca pel port de Barcelona el va iniciar l'indi\xc3\xa0 Leopoldo Herrera Jue Descal\xc3\xb3n el 1884, amb el trajecte fins als banys de Sant Sebasti\xc3\xa0, a la Barceloneta, des del portal de la Pau, quatre anys abans que s'hi constru\xc3\xads el monument a Colom.  Las golondrinas \xc3\xa9s el nom de la companyia (propietat de Feliciana Go\xc3\xb1i) que compr\xc3\xa0 aquests vapors de passatgers i la seva concessi\xc3\xb3 coincidint amb la primera Exposici\xc3\xb3 Universal a la ciutat. _NEWLINE_El 1955 es va deixar de fer el trajecte fins als banys de Sant Sebasti\xc3\xa0, i va quedar nom\xc3\xa9s el trajecte fins a l'escullera. Des del 1993, a m\xc3\xa9s, una altra l\xc3\xadnia fa el recorregut fins al Port Ol\xc3\xadmpic._NEWLINE_Al llarg de la hist\xc3\xb2ria de les Golondrines hi ha hagut dos accidents remarcables: el 1922 un vaixell de la Tabacalera va xocar amb una golondrina, amb el resultat de deu morts i molts ferits, i el 2001 un catamar\xc3\xa0 de la Companyia Transmediterr\xc3\xa0nia envest\xc3\xad la Golondina que feia el trajecte fins al Port Ol\xc3\xadmpic, amb tres ferits lleus."